JKN ย้ำชัดจับมือพันธมิตร “GMM25” เหนียวแน่น รายการข่าว “JKN-CNBC” ออกอากาศตามปกติ
JKN ย้ำชัดจับมือพันธมิตร "GMM25" เหนียวแน่น รายการข่าว "JKN-CNBC" ออกอากาศตามปกติ พร้อมวางแผนปี 63 ผลิตรายการเพิ่มอีก 2 ช่องทีวีดิจิทัล
JKN ย้ำชัดจับมือพันธมิตร "GMM25" เหนียวแน่น รายการข่าว "JKN-CNBC" ออกอากาศตามปกติ พร้อมวางแผนปี 63 ผลิตรายการเพิ่มอีก 2 ช่องทีวีดิจิทัล
2 ต.ค. 2562

นายจักรพงษ์ จักราจุฑาธิบดิ์ ประธานเจ้าหน้าที่บริหาร บริษัท เจเคเอ็น โกลบอล มีเดีย จำกัด (มหาชน) หรือ JKN เปิดเผยว่า แผนดำเนินงานของสำนักข่าว JKN-CNCB ยังคงมีแพลตฟอร์มที่หลากหลาย ตอบโจทย์ทุกไลฟ์สไตล์ของทุกกลุ่มเป้าหมาย และยังคงจับมือกับพันธมิตรทางธุรกิจ GMM25 อย่างเหนียวแน่น ภายใต้มาตรฐานการผลิต JKN-CNBC ที่ถูกต้องแม่นยำ ผ่านรายการเจาะข่าวเช้านี้ วันจันทร์-ศุกร์ เวลา 06.00-07.00 น. และรายการข่าวต่างประเทศ 10 นาที ออกอากาศวันจันทร์-ศุกร์ ในช่วงบ่าย เวลา 13.15 น. และช่วงเย็นเวลา 17.15 น. โดยหลังจากปรับรูปแบบรายการข่าว พบว่า ได้รับกระแสตอบรับที่ดีจากกลุ่มผู้ชมข่าวทางช่อง GMM25 เพิ่มขึ้น
ด้าน คุณสโรชา พรอุดมศักดิ์ กรรมการผู้จัดการ บริษัท เจเคเอ็นนิวส์ จำกัด บริษัทย่อยในเครือ JKN กล่าวว่า แผนดำเนินงานในช่วงไตรมาส 4 ปีนี้ สำนักงานข่าว JKN-CNBC ยังได้ผลิตรายการจากลิขสิทธิ์ CNBC เพื่อออกอากาศทางสถานีทีวีดิจิทัลเพิ่มเติมอีกหลายรายการ ซึ่งเป็นการตอกย้ำถึงคุณภาพมาตรฐานการผลิตรายการที่สร้างปรากฏการณ์ใหม่ให้วงการข่าวเศรษฐกิจในประเทศไทย ได้แก่
ทั้งนี้ บริษัทฯ ประเมินว่าภาพรวมรายได้ของ JKN-CNBC จะเริ่มสร้างรายได้เพิ่มขึ้นอย่างต่อเนื่อง โดยปีนี้คาดว่าจะทำสัดส่วนรายได้อยู่ที่ 3-5% ของรายได้รวม ส่วนที่เหลืออีก 95% มาจากการจำหน่ายลิขสิทธิ์คอนเทนต์ทั้งในและต่างประเทศ
ขณะที่ปี 2563 บริษัทฯ มีแผนผลิตรายการภายใต้สถานีข่าว JKN-CNBC เพิ่มเติมอีก 2 ช่องทีวีดิจิทัล ซึ่งช่วยตอกย้ำให้ JKN-CBNC ก้าวสู่การเป็นเบอร์ 1 ของสำนักข่าวเศรษฐกิจชั้นนำของไทย ภายใต้ทีมงานข่าวที่มุ่งมั่นผลิตรายการที่มีคุณภาพ เพื่อสร้างฐานกลุ่มผู้ชมข่าวสารและสร้างเรตติ้งให้แก่สถานี ซึ่งจะส่งผลดีต่อผลการดำเนินงานของบริษัทฯ และเติบโตอย่างยั่งยืนต่อไป